projecte-aina/catalan_government_crawling huggingface dataset:
Voleu participar al recital del proper dia 25 d'abril?
Dimecres 21 de març de 2012, a les 17.30h:
'Poemarató: imagina que imaginaràs les imatges de la poesia'.
Per a nens i nenes a partir de sis anys.
Lectura de poesia adreçada als infants, per tal de fomentar el gust pel gènere líric, la lectura compartida i la pertinença a una comunitat lectora.
Es llegiran poemes d'Olga Xirinacs, Joana Raspall, Miquel Martí i Pol, Fina Anglès i una selecció del llibre "Recull de poemes per a petits i grans", de Maria Antònia Pujol i Tina Roig.
A càrrec de Maite Martorell, Carme Carles, Ingrid Ventura, Dolors Torrens i Isabel Vidal, membres de l'Escola de Lletres de Tarragona.
Coorganitza: Institució de les Lletres Catalanes, S. T. del Departament de Cultura de la Generalitat i Biblioteca Pública de Tarragona.
Dimecres 11 d'abril de 2012, a les 18h:
"Ocells de Pas (La història de la poesia catalana a través de les cançons)", amb Miquel Pujadó.
Xerrada-recital que fa un recorregut històric a través de la poesia catalana explicant de forma amena i rigorosa el context històric dels més diversos poetes (des de Guillem de Bergadà a Joan Maragall, i a Miquel Martí i Pol o Joan Margarit) tot il·lustrant els seus comentaris amb musicacions de poemes realitzades per artistes com Raimon, Ramon Muntaner, Llach, Serrat, Partaka, Ovidi Montllor o el mateix Pujadó.
Per altra part, i segons explica Jaume Comellas "Miquel Pujadó és l'expressió més exacta i genuïna de les essències originàries de la nova cançó.
La seva ja molt extensa obra beu de les mateixes fonts que els Porter, Espinàs, Abella, Pi de la Serra,... o sigui la cançó, o chanson de qualitat, o de qualité francesa basada en primer lloc en uns textos d'una substanciosa càrrega poètica; d'una poètica de la quotidianitat, del quefer de cada dia, de la contemplació distant, i sovint irònica de l'espectacle de la condició humana en el seu manifestar-se en el dia rere dia...".
Dimecres 25 d'abril de 2012, a partir de les 17h:
Dijous 3 de maig de 2012, a les 19.30h:
Xerrada amb col·loqui: De L'illa del Tresor de Robert Louis Stevenson a Jim de Magí Sunyer.
Jim Hawkins, el protagonista de L'Illa del Tresor de Stevenson, continua el camí d'aprenentatge vital.
Per altra part, Jim va ser guardonada en el concurs literari Roc Boronat 2009 que patrocina l'ONCE a Catalunya.
Lectures musicades de textos literaris sobre el Serrallo amb la participació de les entitats del barri pescador de Tarragona.
Esplanada del Far de La Banya (Dic de Llevant)
En aquesta quarta edició de la Nit Literària al Far de la Banya, la Biblioteca Pública i el Museu del Port de Tarragona us proposem, com cada any, lectures amb la mar com a fil conductor.
Aquest any tindrem, però, un protagonista molt especial: El Serrallo.
Des de la Biblioteca i el Museu hem seleccionat textos literaris relatius al barri mariner de Tarragona, i hem escollit alguns fragments en base a la riquesa descriptiva i a la diversitat dels motius tractats.
És així que llegirem autors, diguem-ne clàssics, com Josep Pin i Soler o Antoni Rovira i Virgili, i altres contemporanis nostres, com Olga Xirinacs, Jordi Tiñena o Felip Caudet.
La idiosincràsia del barri i dels seus habitants, incloent-hi el menjar i el romesco, vindran de la mà del text de Josep M. Sabaté Bosch.
Altres autors significatius completaran la vetllada; és el cas de Carles Barral o Artur Bladé.
L'acompanyament musical anirà a càrrec de Paco Martín, percussió; Jordi Grisó, piano; Ariel Vigo, saxo alt.
Per a les lectures hem convidat entitats i associacions del Serrallo.
Amb molt de gust seran amb nosaltres i donaran veu als textos, que no són sinó testimonis escrits, passats pel tamís de cada autor, del nostre patrimoni cultural i dipositaris de la nostra memòria col·lectiva.
Buscar i recollir textos sobre el Serrallo ens ha donat l'oportunitat també de poder oferir-vos una ruta liter��ria, és a dir un passeig pel barri, tot deturant-nos a llegir algun text relacionat amb un indret o un motiu singular.
Tindrà lloc el proper dia 20 de juliol a les 8 del vespre amb reserva prèvia.
La col·laboració entre la Biblioteca Pública i el Museu del Port s'inicià l'any 2008 amb l'organització de setmanes temàtiques: Pirates i corsaris, El Serrallo, Jaume I i Tarragona, entre d'altres cicles, en què es van posar en valor el patrimoni marítim i la lectura, a través de tallers, conta-contes, xerrades, visites... activitats totes elles programades amb la voluntat d'arribar a tot tipus de públic.
Biblioteca Pública de Tarragona i el Museu del Port de Tarragona.
Activitats octubre i novembre 2012.
CONTES des del bressol arriba a la tercera edició i s'adreça a un públic familiar.
Volem fondre en una sola proposta el llegat del nostre mar, un Mediterrani viu, molt proper i alhora desconegut, farcit d'històries, mites i llegendes que formen part del nostre imaginari col·lectiu, i que des de la família s'ha transmès al llarg de generacions.
Un lloc destacat és la recuperació del patrimoni tradicional, centrat en explicar un conte inspirat en el Serrallo i basat en la memòria dels pescadors.
Altres activitats com la papiroflèxia o tallers per a pares i mares completaran el cicle.
La tercera edició d' El mar bressol de CONTES.
CONTES des del bressol s'insereix en el marc del conveni de col·laboració entre la Biblioteca Pública de Tarragona i el Museu del Port de Tarragona amb l'objectiu de desenvolupar activitats conjuntes al voltant del foment de la lectura i del patrimoni marítim.
Peix, peixet a càrrec d'Agus Farré.
Taller de papiroflèxia 'Vaixells amb poemes per menjar dalt d'una barca' amb Marina San José i Imma Pujol.
L'hora del conte + xerrada amb els pescadors: El Serrallo, un lloc de conte: la memòria dels pescadors amb Imma Pujol.
Les inscripcions es podran fer a la la Biblioteca Pública de Tarragona 977 240 331 [EMAIL] o al Museu del Port de Tarragona 977 295 400 ext.
La Biblioteca Pública de Tarragona i la Casa de les Lletres, amb la col·laboració de l'Associació de Professionals i Estudiosos en Llengua i Literatura Catalanes (APELLC) i de l'Escola de Lletres de Tarragona, es proposen donar rellevància al Premi Pin i Soler de novel·la i promoure'n la lectura a través d'un grup de lectura que s'acompanya de la presència dels autors, conferències, junt a altres activitats.
La proposta que us oferim enguany preveu llegir la darrera novel·la premiada, 'Les quatre vides de l'oncle Antoine' de Xavier Aliaga, i el premi de l'any 2002 Frances Puigpelat amb l'obra 'Roger de Flor, el lleó de Constantinoble'; els comentaris de les obres els farem amb els respectius autors i tindrem també una conferència sobre la presència de la ciutat de Tarragona a la novel·la a càrrec de Joan Cavallé.
Així mateix podreu gaudir de l'exposició sobre els premis i es faran rutes literàries el mes d'octubre des de l'APELLC.
Dimarts 3 d'octubre a les 19 h als jardins de la Casa Canals (c.
Presentació del llibre: Les quatre vides de l'oncle Antoine, de Xavier Aliaga, guanyador del 27è premi Ciutat de Tarragona de novel·la Pin i Soler
Dilluns 9 d'octubre a les 18.30 h a la Biblioteca
Trobada amb Xavier Aliaga, guanyador del Premi Pin i Soler d'enguany i sessió de comentaris de la novel·la premiada Les quatre vides de l'oncle Antoine
Dimarts 10 d'octubre a les 18.30 h a la Biblioteca
Conferència "Una ciutat de novel·la.
Una visió de com la ciutat de Tarragona s'ha reflectit en diferents novel·les i relats guardonats amb premis literaris".
Dissabte 28 d'octubre a les 11 h
Ruta literària Josep Pin i Soler amb Magí Sunyer.
Organitza: APELLC en el marc de Les rutes literàries a l'Ensenyament.
Imprescindible inscripció prèvia a [EMAIL]
Trobada amb Francesc Puigpelat, guanyador del Premi Pin i Soler de l'any 2002 i sessió comentaris de la novel·la Roger de Flor, el lleó de Constantinoble.
Amb lectura de textos a càrrec dels alumnes de l'Escola de Lletres.
Durant el cicle, concretament els mesos d'octubre, i fins a mitjans de novembre, es podrà veure a la Biblioteca l'exposició '25 PINISOLERS' produiïda per la Casa de les Lletres on trobareu la història del premi, així com dels autors i de les obres guanyadores.
Ara més que mai les biblioteques públiques avancem cap a ser espais d'aprenentatge on acompanyem als ciutadans, i ho fem des d'una formació activa, en col·laboració amb altres agents educatius i culturals.
A la Biblioteca des de l'any 2004 es venen fent tallers d'informàtica i d'Internet i altres que treballen la selecció i les fonts d'informació a la Xarxa.
A l'actualitat es proposa com a fita construir una 'biblioteca per a tothom'; i, en aquest sentit, s'amplien les accions formatives responent també a les demandes dels usuaris.
Pel que fa a la programació d'aquesta tardor 2017 tenim tallers per a tots els gustos, dividits en 4 blocs:
Divendres 29 de setembre a les 18.30 h a la Secció Local de la Biblioteca.
Versió original en anglès subtitulada en català.
Les foques són un dels principals símbols de l'activisme pels drets dels animals.
Malauradament, són també l'aliment bàsic i un dels fonaments de l'economia dels inuits, la cultura indígena que habita les tundres del nord del Canadà, Alaska i Groenlàndia.
La tradició ancestral de caçar foques no només és necessària per a la seva alimentació i economia, sinó que té un rol central en l'àmbit social i en la identitat inuit.
La sorollosa lluita de les principals organitzacions ecologistes per erradicar la matança de foques al món ha sembrat una ombra de foscor en la forma de vida d'aquesta comunitat que, degut a la seva naturalesa silenciosa, no ha tingut mai veu en el debat públic.
Amb aquest documental, la directora inuit Alethea Arnaquq-Baril dona per fi al seu poble l'oportunitat de defensar-se dels prejudicis culturals que envolten el seu estil de vida i de plantar cara als grans grups ecologistes internacionals que mai els han volgut escoltar de primera mà.
Alethea Arnaquq-Baril és una directora inuit de l'Àrtic canadenc, on es troba la seva companyia productora, Unikkaat Studios.
La seva obra gira sempre al voltant de la cultura inuit, que lluita per reivindicar i mantenir.
Ha dirigit el premiat documental Tunniit: Retracing the Lines of Inuit Tattoos, l'hipnòtic curt Inuit High Kick, i dos curtmetratges d'animació, Lumaajuuq i Sloth.
Ha treballat com a productora executiva i ha coproduït el documental Arctic Defenders, de John Walker, i Experimental Eskimos, de Barry Greenwald.
Més recentment, ha dirigit Aviliaq: Entwined com a part del Embargo Project.
Més informació a: http://www.docsbarcelona.com
Dimecres 6 de febrer de 2013 a les 18h Rondalles amb les Mestres Àvies Recuperadores de Contes (MARC) de l'Associació de Mestres Rosa Sensat
La rondalla és un relat o narració en prosa de tradició oral, que té un caràcter anònim i pertany a un patrimoni col·lectiu.
La rondalla conta fets imaginaris, desenvolupats amb uns personatges, un argument i un espai determinats, i que en general té unes fórmules fixes d'inici i acabament del relat.
La rondalla és molt poderosa, té un gran poder captivador en les ments dels petits i grans.
Ens agradaria fer reviure de nou aquests moments, en els que els grans tenen la paraula i els altres escolten la veu de l'experiència.
Visita guiada a l'exposició "Correspondències ciutadanes amb la gent gran de la Part Alta" amb Nani Blasco (coautor).
Rondalles amb les Mestres Àvies Recuperadores de Contes (MARC) de l'Associació de Mestres Rosa Sensat.
Vet aquí en aquell temps que les bèsties tenien dents...
Amb la Núria Gondolbeu i l'Imma Pujol.
Temps era temps, quan els animals parlaven i els homes escoltaven la rondalla de...
Organitzada per l'Institut Català de les Dones i guia "Temps i vida quotidiana" amb motiu del 8 de març, Dia Internacional de la Dona
Aquesta exposició, organitzada per l'Institut Català de les Dones amb la col·laboració del Departament d'Empresa i Ocupació i del Departament de Benestar Social i Família, posa en relleu les dificultats per harmonitzar els diferents temps de vida, les quals han convertit la gestió del temps en una de les qüestions prioritàries per al benestar de les persones.
Com es pot fer compatible la jornada laboral amb les necessitats de cura i atenció de les persones?
Els rols tradicionals de gènere, que assignaven les tasques de reproducció i sosteniment de la vida exclusivament a les dones, ja no tenen vigència i és necessària una reorganització del temps, tant per a les dones com per als homes, per poder garantir el benestar de totes les persones.
L'objectiu d'aquesta exposició és explicar de què parlem quan ens referim als usos del temps, tot mostrant els diferents aspectes que hi tenen relació, i posar en relleu la necessitat de trobar un equilibri entre les diferents activitats de la vida quotidiana.
La Biblioteca Pública de Tarragona acull aquesta exposició que proposa una reflexió sobre la reestructuració de la gestió del temps i es pot visitar fins el 28 de març.
Acompanyant l'exposició i amb motiu del Dia Internacional de la Dona (8 de març) la Biblioteca també ha elaborat la guia Temps i vida quotidiana.
A la Biblioteca Pública de Tarragona, de 12 h a 14 h, un tast de divulgació poètica per conèixer i fer conèixer millor els nostres autors.
Les biblioteques tenim un paper de pont en la transmissió de la cultura i creiem que els actes participatius que apleguen lectors i lectures, poesia en aquest cas, serveixen per divulgar i apreciar una mostra de la riquesa literària.
L'acte compta amb la participació dels alumnes del Consorci de Normalització Lingüística, amb persones recitant en la seva llengua d'origen; també de la ONCE i de Down Tarragona.
Associació Síndrome de Down i els clubs de lectura de la Biblioteca Pública.
Les lectures seran dels poetes que enguany celebren centenari, que en llengua catalana són molts i representen a tot el territori de parla catalana: Salvador Espriu, Joana Raspall, Marià Villangómez, Joan Teixidor, Bartomeu Rosselló-Pòrcel, i recordem que és també Any Estellés.
Dos autors degans de les nostres lletres -Josep Vallverdú, a qui se li està dedicant un Passeig d'aniversari- i l' autora tarragonina Montserrat Abelló també hi seran representats.
Volem agrair l'interès dels organismes, entitats i participants, en un acte col·lectiu de divulgació de la poesia.
I a la tarda del mateix dia 21 a les 18 h: Lectures de Joana Raspall.
L' Escola de Lletres organitza un acte obert a tothom i pensat per a un públic familiar i per a nens.
Tindrà lloc a la Sala Infantil de la Biblioteca.
"HANSEL I GRETEL" activitat gratuïta que es representa en dues ocasions i en dos espais ben diferents, diumenge 17 de març al Conservatori i el divendres 22 de març a la Biblioteca
Per tercer any consecutiu la Biblioteca Pública de Tarragona i l'Escola Conservatori de Música de la Diputació reprenen el cicle 'Al compàs dels contes' dedicat a l��òpera.
L'objectiu és fomentar el gust per la lectura i per la música, i està especialment adreçat als nens i nenes i a les seves famílies, sense oblidar-nos del públic adult.
El cicle Òperes, històries contades consisteix, com en les anteriors edicions, en una proposta de música i contes.
Enguany l'òpera escollida està basada en un conte molt conegut pels més petits i recollit pels germans J.i W. Grimm i adaptat per Joan Maragall " HANSEL I GRETEL " del compositor alemany Engelbert Humperdinckl.
L'òpera es representa en dues ocasions i en dos espais ben diferents, diumenge 19 de març al Conservatori i el divendres 22 de març a la Biblioteca.
L'aforament és limitat i cal inscripció prèvia.
L'activitat és possible gràcies a un seguit de professors i alumnes del Conservatori i de la Biblioteca Pública de Tarragona.
Directora d'escena: Mercè Obiol.
Cantants: Aula de Cant del Conservatori de Música de la Diputació a Tarragona.
Coordinació: Mercè Iglesias, Mercè Obiol i Maria Teresa Català.
Enguany, i després de l'èxit de l'any passat, els alumnes d'Iniciació i d'Aprenentatge Bàsic I del Conservatori junt amb les seves famílies podran tornar a gaudir de set bosses musicals fins el mes de juny.
La selecció al voltant de la música (contes, llibres de manualitats, CD, etc.) s'ha fet conjuntament per la Biblioteca i el Conservatori amb l'objectiu d'augmentar l'interès per la música i donar a conèixer els recursos musicals de que disposa la Biblioteca.
CONFERÈNCIA: "Martha Argerich: La facilitat de lo increïble" a càrrec de Kiev Portella.
Lloc: Secció Local de la Biblioteca Pública de Tarragona.
Llibres per a tots al voltant de...
Cantant i ballant les penes se'n van!
La secció de musica de la Sala Infantil.
Lloc: Pati del Conservatori i Escola de Música de la Diputació a Tarragona.
Conferència a càrrec de Martí Rom.
Dijous 21 de març a les 19 h, a la Secció local de la Biblioteca
Amb aquesta conferència encetem el menú del cicle Tastets de Patrimoni d'aquesta primavera i que dediquem al Patrimoni de Mont-roig del Camp.
Es parlarà de la relació del pintor Joan Miró amb Mont-roig del Camp, població on va anar per primer cop el 1911 i on va fer llargues estades (tres o quatre mesos a l'any) fins el 1976.
Es descriurà i s'analitzarà la influència dels paisatges mont-rogencs en la seva pintura: les muntanyes de l'ermita de la Mare de Déu de la Roca i de la Mola de Colldejou que tanquen uns camps plens de garrofers i olivers, amb horts de bajoqueres i tomaqueres cap a la plana, fins acabar a la sorra de la platja on Miró s'extasiava mirant la sortida del sol més enllà del mar.
Josep Miquel Martí Rom és president del Centre Miró, realitzador dels documentals D'un roig encès: Miró i Mont-roig (1979) i Mont-roig: tornaveu mironià (2002).
És autor de diversos llibres sobre Mont-roig i el 2012 ha publicat el llibre Joan Miró i Mont-roig: Pal de ballarí (1911-1929).
Dissabte 6 d'abril de 2013 a les 11.30h, a la Biblioteca Pública, en el marc del Club de Còmics de la Biblioteca
Superman All Star de Grant Morrison i Frank Quitely, és una obra autoconclusiva, considerada de les millors de la història del còmic, escrita per un dels guionistes més prestigiosos i un dibuixant que compleix amb escreix la complexitat creativa que exigeix el guió.
Amb motiu del 75è aniversari de la seva publicació, al club de còmics, llegirem Superman All Star i el comentarem amb l'Eloi Blai, expert en el personatge, que ens farà cinc cèntims sobre la història de l'Home de Ferro.
El Club de Còmics està coordinat per l'Associació Ariadna amb el Nani Blasco, gestor cultural i gran aficionat al còmic, i compta amb la col·laboració de la Llibreria la Capona.
ALTRES ACTIVITATS RELACIONADES:
Trobada de clubs de lectura de còmics al 31è Saló del Còmic de Barcelona.
Compartirem impressions amb altres clubs i podrem gaudir d'una sessió amb l'autor de reconeguda fama internacional, Guy Delisle.
Dissabte 13 d'abril a les 8.40h.
Excursió al 31è Saló del Còmic de Barcelona.
Visita al Saló del Còmic on podrem gaudir de l'exposició dedicada al 75è aniversari de Superman.
El Club de Còmics estarà a la Rambla, compartint estand amb altres autors del món dels còmics.
En col·laboració amb Ooso Còmics.
La Biblioteca programa diverses activitats al voltant de la diada de Sant Jordi
El dilluns 18 d'abril ja s'avançà des de l'Associació Sant Jordi de Montblanc amb el cavaller Sant Jordi i la Princesa explicant la llegenda als més petits.
El dilluns 22 es podrà participar a la primera Revetlla de Sant Jordi: la Biblioteca estarà oberta fins a les 23 h i es podran veure fins a vuit actuacions, presentada per la periodista Raquel Sans Guerra i que hem organitzat conjuntament amb el Centre de Normalització Lingüística de Tarragona, la Direcció General de Política Lingüística de la Generalitat de Catalunya i l' Òmnium Cultural Tarragonès.
S'iniciarà a les 19 h amb una conferència de Pere Navarro, professor de la Universitat Rovira i Virgili, especialista en dialectologia, que en farà una xerrada sobre el parlar del Camp de Tarragona.
Continuarà amb accions simultànies en dos espais, un de més teatral, amb la participació de la ONCE, el Centre de Normalització Lingüística de Tarragona, VIS DE VANADI de l' INS Martí i Franquès en representació de la 20a Mostra de Teatre Jove.
En un segon espai comprarem amb L'Associació Ariadna, Òmnium Cultural Tarragonès i l'Associació de Professionals i Escriptors en Llengua Catalana, APELLC.
Acabarà amb una representació breu d'un text de S. Espriu "Tereseta que baixava les escales" al vestíbul central de la Biblioteca pel grup de teatre TeclaSmith.
Com a cloenda, es lliurarà el premi del concurs realitzat en el marc de l'exposició Avancem amb el català.
El dia de Sant Jordi la Biblioteca participa en la selecció de textos i en la crida a lectors de "La Veu em frisa" (Montserrat Abelló), organitzada pels Serveis Territorials del Departament de Cultura a Tarragona i centrada en la lectura de textos literaris de part de voluntaris lectors en espais on no arriba Sant Jordi: hospitals, sociosanitaris, nens i nenes en cases d'acollida o altres similars.
Aquest mateix dia sortirem també a la Rambla a l'estand del Centre de Normalització Lingüística de Tarragona on hi portarem informació sobre la Biblioteca i les seves activitats, especialment els clubs de lectura i els clubs de lectura fàcil en català, el cicle de cinema en català o el Passeig literari en homenatge a Josep Vallverdú.
El dimecres 24 d'abril podreu contar contes en qualsevol idioma i fins a deu minuts de durada al 15è Mercat de contes, que va néixer un abril de l'any 1999 a la Sala Infantil de la Biblioteca.
I l'endemà el dijous 25 d'abril, en el marc de la II Primavera literària a partir de les 17 h a la Sala d'Actes ONCE, assistim a la Lectura pública: Realitat - Ficció?
Apropa't a llegir, explicar o escoltar històries estranyes, increïbles, absurdes, curioses,... que han passat a algú, en algun temps o no.
Col·laboració de la ONCE i la Biblioteca.
Dijous 25 d'abril, a partir de les 17 h a la Sala d'Actes ONCE (Rambla Vella).
Apropa't a llegir, explicar o escoltar històries extranyes, increibles, absurdes, curioses,... que han passat a algú, en algun temps o no
Qualsevol mes és bo per acostar-se a la cultura, però abril té un aire especial, Sant Jordi convida a delectar-se amb un llibre o participar de mil actes literaris que s'ofereixen al ciutadà.
La ONCE i la Biblioteca Pública de Tarragona uneixen esforços per oferir a la ciutat activitats obertes a tots els públics i que permetin enriquir les pròpies experiències.
* Dimecres 21 de març, de 12 h a 14 h: Per commemorar el Dia Mundial de la Poesia es proposa el primer Vermut Poètic, llegint poesies de diferents autors: Espriu, Estellés, Raspall,...
* Dijous 11 d'abril, a les 19 h a la sala d'actes ONCE (Rambla Vella).
Lectura comentada i col·loqui obert: "Porque vivir se ha puesto al rojo vivo"; a càrrec de l'escriptor Ramón García Mateos, guanyador del Premi Tiflos 2012.
Tots els estils literaris hi tenen cabuda: novel��la, música, teatre, poesia...; tots hi som convidats: escriptors, actors, tú,...
La Biblioteca Pública de Tarragona obre les seves portes a partir de les 20:00 h per començar a cel·lebrar Sant Jordi.
* Dijous 25 d'abril, a partir de les 17 h a la Sala d'Actes ONCE (Rambla Vella).
Apropa't a llegir, explicar o escoltar històries extranyes, increibles, absurdes, curioses... que han passat a algú, en algun temps o no.
* Dimarts 21 de maig, a les 19 h a la Biblioteca.
Josep Vallverdú, passeig d'Aniversari, l'home.